ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሪፓብሊክ ማእከላይ ኣፍሪቃ፡ ንፕረዚደንት እታ ሃገር ነበር ብፈተነ ዕልዋ መንግስቲ ከሲሳ 20 ታሕሳስ 2020 ምንጪ ስእሊ, AFP መግለጺ ስእሊ, ፕረዚደንት እታ ሃገር ነበር፡ ፍራንኮይዝ ቦዚዝ ሰብ መዚ ሪፓብሊክ ማእከላይ ኣፍሪቃ፡ ጥምረት ውድባት ተቓውሞ ኣንጻር እቲ መንግስቲ ምልዕዓሎም ስዒቡ፡ ንፕረዚደንት እታ ሃገር ነበር፡ ፍራንኮይዝ ቦዚዝ፡ ብፈተነ ዕልዋ መንግስቲ ከሲሶም። ገለ ነቲ ፕረዚደንት ነበር ተኣመንቲ ዝኾኑ ዕጡቓት ሓይልታት፡ ኣብ ቦዝምበሌ ዝተብሃለት ከተማ ዝተርእዩ ኮይኖም ናብታ ርእሰ ከተማ ባንጒ የምርሑ ከምዝነበሩ ይዝረብ። ቦዚዝ፡ ላዕለዋይ ቤት ፍርዲ እታ ሃገር ኣብቲ ኣብ መጻኢ ሰሙን ዝካየድ ሃገራዊ መረጻ ንከይሳተፍ ምውሳኑ ስዒቡ እዩ እዚ ውጥረት ዝባላሕ ዘሎ። ንሕልፈት ተፈሪዱ ዝነበረ ፕረዚደንት ቡሩንዲ ነበር ኣብ መበል 71 ዓመቱ ሞይቱ "ንነብስኻ ከተድሕን እንተፈቲንካ ስለዝቐትሉኻ፡ ዘለካ ኣማራጺ ክትሕባእ ጥራይ እዩ" ውድብ ሕቡራት ሃገራት፡ ኣብ ዝሓለፈ ዓርቢ ሓይልታት ኣኽበርቲ ሰላም ኣዋፊሩ ከምዘሎ ኣፍሊጡ ኣሎ። ገለ ሓይልታት ተቓውሞ ድማ፡ ኣብ ጥቓ’ታ ርእሰ ከተማ ዝርከባ ካልኦት ከተማታት ተቒጻጺሮም ምስ ሓይልታት መንግስቲ ይጓነጹ ከምዘለዉን ይዝረብ። ውድብ ሕቡራት ሃገራት፡ ናብታ ርእሰ ከተማ ዝወስዱ መስመራት ከይዕጸው ንምክልኻል ሓይሉ ከምዘዋፈረ እዩ ኣፍሊጡ ዘሎ። ሪፓብሊክ ማእከላይ ኣፍሪቃ፡ ከም ኣልማዝን ዩራንየምን ዝኣመሰሉ ክቡራት ማዕድናት ዝበልጸገት ሃገር እንተኾነት’ኳ፡ ካብተን ኣዝየን ድኻታትን ዘይተረጋገኣን ሃገራት ዓለም ሓንቲ እያ። ወድብ ሕቡራት መንግስታት ከምዝብሎ፡ ፍርቂ ናይቲ ሕብረተሰብ ሰብኣዊ ረድኤት ዝጽበ እዩ። ሓደ ኢድ ናይ ሓሙሽተ ድማ፡ ካብ መንበሪኡ ተመዛቢሉ ይርከብ። መን እዮም እቶም ቀንዲ ተዋሳእቲ?
